CELEX: 62012CN0554
Language: da
Date: 2012-11-30 00:00:00
Title: Sag C-554/12 P: Appel iværksat den 30. november 2012 af Europa-Kommissionen til prøvelse af dom afsagt af Retten (Sjette Afdeling) den 20. september 2012 i sag T-421/09, DEI mod Europa-Kommissionen

2.2.2013   
            
            
               DA
            
            
               Den Europæiske Unions Tidende
            
            
               C 32/11
            
         Appel iværksat den 30. november 2012 af Europa-Kommissionen til prøvelse af dom afsagt af Retten (Sjette Afdeling) den 20. september 2012 i sag T-421/09, DEI mod Europa-Kommissionen
   (Sag C-554/12 P)
   2013/C 32/15
   Processprog: græsk
   
      Parter
   
   
      Appellant: Europa-Kommissionen (ved T. Christoforou og A. Antoniadis, som befuldmægtigede, bistået af advokat A. Oikonomou)
   
      De andre parter i appelsagen: Dimosia Epicheirisi Ilektrismou AE (DEI) og Den Hellenske Republik
   
      Appellanten har nedlagt følgende påstande
   
   
               —
            
            
               Dommen af 20. september 2012 afsagt af Retten i sag T-421/09 ophæves i sin helhed.
            
         
               —
            
            
               Der træffes endelig afgørelse i sagen, i det omfang sagsakterne tillader det.
            
         
               —
            
            
               DEI tilpligtes at betale sagsomkostningerne samt Kommissionens omkostninger ved de to instanser.
            
         
      Anbringender og væsentligste argumenter
   
   
               1)
            
            
               Retten ophævede ved dom i sag T-421/09 beslutningen af 4. august 2009, hvorved Kommissionen fandt, at de afhjælpningsforanstaltninger, som Den Hellenske Republik har foreslået, var uundværlige og forholdsmæssige med henblik på at fjerne følgerne af overtrædelsen og for at sikre, at den blev bragt i overensstemmelse med den tidligere beslutning af 5. marts 2008 (»beslutningen af 4. august 2009« eller »den anfægtede beslutning«). Retten fandt, at den anfægtede beslutning skulle annulleres alene på grundlag af den omstændighed, at Kommissionens tidligere beslutning af 5. marts 2008, som den anfægtede beslutning udelukkende var baseret på, i mellemtiden også var blevet annulleret ved Rettens dom i sag T-169/08, der ligeledes blev afsagt den 20. september 2012.
            
         
               2)
            
            
               Da Kommissionen finder, at Rettens dom i sag T-169/08 er baseret på adskillige retlige fejl, indeholder en manglende og utilstrækkelig begrundelse og en forkert fortolkning af oplysningerne og af grundlaget for Kommissionen beslutning af 5. marts 2008, har Kommissionen allerede iværksat appel af denne dom fra Retten. I tilfælde af, at denne appel tages til følge over for dommen i sagen T-169/08, vil den automatisk fjerne det eneste grundlag, som den appellerede dom i sag T-421/09 er baseret på.